《过邠郊归蜀》
宋代·李新

摩笄绿玉笋抽芽，卷地兜罗柳放花。
蛱蝶团空飞锦绣，葡萄上架走龙蛇。
河源曲曲无千仞，土室层层有几家，
脱得身归银汉近，云津却拟问仙槎。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。